“ไทยฟู้ดส์”คาดเคาะราคา IPO 1.4 พันล้านหุ้นปลาย ส.ค.เข้า SET ต้น ก.ย.
"ไทยฟู้ดส์"คาดเคาะราคา IPO 1.4 พันล้านหุ้นปลาย ส.ค.เข้า SET ต้น ก.ย.
29 ก.ค. 2558

บริษัท ไทยฟู้ดส์ จำกัด (มหาชน) หรือ TFG ผู้ผลิตอาหารแบบครบวงจรจากไก่และสุกรทั้งในประเทศไทยและประเทศเวียดนาม เปิดเผยว่า บริษัทเตรียมเสนอขายหุ้นเพิ่มสามัญให้ประชาชนทั่วไปครั้งแรก (IPO) จำนวน 1,400 ล้านหุ้น
โดยคาดว่าจะกำหนดราคาเสนอขายได้ในช่วงปลายเดือน ส.ค.และเข้าจดทะเบียนในตลาดหลักทรัพย์แห่งประเทศไทย(SET)ในช่วงต้นเดือน ก.ย.58 เนื่องจากมีแผนระดมทุนไปใช้ในการขยายกำลังการผลิต ปรับปรุงโรงงานเดิม และสร้างฟาร์มสุกรแห่งใหม่ รวมถึงแบ่งส่วนใช้ชำระหนี้ มี บล.เคที ซิมิโก้ เป็นที่ปรึกษาทางการเงิน